Stesen LRT Awan Besar

Stesen LRT Awan Besar ialah stesen LRT di Bukit Jalil, Kuala Lumpur dimana Laluan Sri Petaling berkhidmat di stesen ini. Stesen ini dinamakan sempena lokasi stesen di kawasan perumahan Awan Besar, Selangor. Stesen ini dibuka pada 31 Oktober 2015 sebahagian daripada projek Penyamburan Jajaran LRT yang meluaskan jajaran Laluan Sri Petaling daripada Stesen LRT Sri Petaling ke Stesen LRT Putra Heights melalui stesen ini.

Ciri-ciri stesen

Lokasi 
Stesen ini terletak di sepanjang Jalan 4/155, Bukit Jalil, Kuala Lumpur. Terletak kira-kira 400m timur laut stesen adalah Persimpangan Awan Besar  Lebuhraya Shah Alam (KESAS). Juga terletak berhampiran stesen adalah Dewan Freemason Bukit Jalil, kondominium Kiara Residences, kondominium Bukit OUG dan taman perumahan Bukit Jalil.

Susunan stesen 

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai sebuah platform tengah di atas ruang legar untuk perkhidmatan Laluan Sri Petaling. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat 193 petak parkir kereta dan rak basikal yang boleh memuatkan sehingga 20 basikal.

Perkhidmatan Bas
Bas RapidKL laluan 651, 652, T580, T582 dan T583 berkhidmat di stesen ini. Pavilion Bukit Jalil juga menbekalkan servis bas percuma dari stesen ini ke pusat beli belah setiap 40 minit.

Rujukan

Laluan Sri Petaling
Stesen RapidKL